To mænd sparkede døren ind til den 30-åriges hjem i Hobro kl.03.30 natten til søndag. Mændene slog manden gentagende gange med baseballbat og stak ham i armen med en kniv, hvorefter de stak af igen. Politiet kender ikke motivet til overfaldet, men vagtchef Frank Liltorp fra Nordjyllands Politi gætter på at mændene kender hinanden i forvejen. Den 30-årige blev bragt til Aalborg Sygehus men er ifølge politiet ikke alvorligt kvæstet.

Referat:
En 30-årig mand blev overfaldet i sit hjem ved Hobro og banket med køller og stukket med kniv.